# Autsaider Cómics

Autsaider Còmics és una editorial mallorquina, dedicada principalment al còmic alternatiu. Publica autors internacionals inèdits a Espanya de l'underground nord-americà (Kaz i Benjamin Marra), europeu (Mr. Kern, Herr Seele i Kamagurka) o japonès (Yusaku Hanakuma).
D'altra banda, publica autors espanyols de difícil publicació en altres segells estatals: Furillo, Victor Puchalski, Jose Tomás, Le Raúl, Don Rogelio J o Magius.

## Trajectòria editorial

Fundada el 2012 amb la idea de donar a conèixer autors internacionals inèdits en castellà i autors espanyols que bé per les seves temàtiques, formats o estil, no encaixessin en altres editorials. La seva primera publicació va ser ROJO, una caixa de cartó tampografiada i seriada que contenia 16 minicòmics temàtics relacionats amb aquest color. Reunia autors consagrats del còmic independent amb altres novells, a fi d'aglutinar l'escena alternativa. Va ser la primera d'una sèrie de caixes col·leccionables de numeració cromàtica a la qual van sorgir VERDE, MARRÓN i NEGRO. La primera obra internacional que va publicar va ser Submundo, de Kaz, de qui avui dia l'editorial ha editat ja set títols. A més de còmics ha publicat l'LP “Somos Droga” de Cabezafuego i diversos títols de narrativa sota el subsegell ADS (Autsaider División Sesuda).

## Premis

El 2015, Cowboy Henk i Nosotros llegamos primeros, són nominats a millor obra internacional i nacional respectivament al Saló del Còmic de Barcelona.
El mateix any, Furillo, autor de Nosotros llegamos primeros, best seller de l'editorial, s'emporta el premi a la millor obra aragonesa en els V Premis del Còmic Aragonès del Saló del Còmic de Saragossa.
El 2016, Sangre Americana de Benjamin Marra és nominada millor obra d'autor estranger a l'Expocómic de Madrid.
També el 2016 comença a publicar l'obra de Victor Puchalski: Kann & the heavymetalords of war, Enter the Kann i La balada de Jolene Blackcountry. Per aquests dos últims àlbums va ser nominat al premi a l'autor revelació les edicions 2017 i 2018 del Saló del Còmic de Barcelona.
El 2021, Magius és nominat al Permi a la millor obra nacional per Primavera para Madrid al Saló Internacional del Còmic de Barcelona. Seguidament, guanya el Premi Nacional del Còmic.

## Referències

* ↑ Infame, Kike. «“Dentro del cómic, nuestros tebeos ocupan una esquina muy concreta y muy pequeña”. Entrevista a Silvia Autsaider» (en castellà). Bilbao 24 horas, 12-10-2016. Arxivat de l'original el 2018-04-28. [Consulta: 27 abril 2018].
* ↑ «Fitxa a Tebeosfera» (en castellà). Tebeosfera. [Consulta: 16 maig 2022].
* ↑ Jiménez, Jesús. «Nominados al 33 salón del Cómic de Barcelona» (en castellà). Viñetas y bocadillos, blog de rtve, 28-02-2015. [Consulta: 27 abril 2018].
* ↑ «XIV Salón del Cómic en la Sala Multiusos de Zaragoza» (en castellà). Europa press, 19-12-2015. [Consulta: 27 abril 2018].
* ↑ «Los nominados a los premios del 35 Salón del Cómic de Barcelona» (en castellà). Rtve.es, 22-02-2017. [Consulta: 27 abril 2018].
* ↑ «Las nominaciones a los premios del Salón del Cómic más paritarias» (en castellà). El periódico, 22-02-2017. Arxivat de l'original el 2018-06-24. [Consulta: 27 abril 2018].
* ↑ «Presentado el cartel y los nominados a los premios de Comic Barcelona 2021» (en castellà). Zona Negativa, 13-05-2021. [Consulta: 21 desembre 2021].
* ↑ «'Magius', Premio Nacional del Cómic por su obra 'Primavera para Madrid'» (en castellà). www.abc.es, 06-10-2021. [Consulta: 21 desembre 2021].

## Enllaços externs

* Web oficial d'Autsaider Cómics